sukhrobnurali/uzbek-legal-corpus huggingface dataset:
Oʻzbekiston Respublikasi tashqi siyosiy faoliyatining asosiy prinsiplari toʻgʻrisida
(law, 2012-09-14)

1
Oʻzbekiston Respublikasining tashqi siyosati va xalqaro faoliyati Oʻzbekiston Respublikasi Konstitutsiyasining normalari va prinsiplariga, “Oʻzbekiston Respublikasining xalqaro shartnomalari toʻgʻrisida”gi Qonunga, “Mudofaa toʻgʻrisida”gi Oʻzbekiston Respublikasi Qonuniga, Oʻzbekiston Respublikasining Harbiy doktrinasiga, boshqa qonunlarga, Birlashgan Millatlar Tashkilotining hamda Yevropada Xavfsizlik va Hamkorlik Tashkilotining prinsiplari va maqsadlariga, shuningdek Oʻzbekiston Respublikasi Oliy Majlisi tomonidan ratifikatsiya qilingan Oʻzbekiston Respublikasining xalqaro shartnomalari va bitimlaridan kelib chiqadigan majburiyatlarga asoslanadi.

2
Oʻzbekiston Respublikasi Konstitutsiyasiga muvofiq Oʻzbekiston Respublikasi davlatning, xalqning oliy manfaatlari, farovonligi va xavfsizligini taʼminlash maqsadida ittifoqlar tuzishi, hamdoʻstliklarga va boshqa davlatlararo tuzilmalarga kirishi va ulardan ajralib chiqishi mumkin.

3
Oʻzbekiston Respublikasi ichki ishlarga aralashish, mustaqillikni va suverenitetni kamsitish hamda davlatlararo munosabatlarni mafkuralashtirishning har qanday ehtimolini istisno etuvchi teng huquqli va oʻzaro foydali munosabatlarni barcha davlatlar bilan yoʻlga qoʻyadi.

4
Birlashgan Millatlar Tashkiloti, Yevropada Xavfsizlik va Hamkorlik Tashkiloti hamda boshqa xalqaro tashkilotlar ishida faol ishtirok etish, Yevropa, Osiyo va jahon xavfsizlik tuzilmalariga integratsiyalashuv Oʻzbekiston Respublikasi tegishli tuzilmalarining tashqi siyosiy faoliyatidagi eng muhim vazifadir.

5
Oʻzbekiston Respublikasi mamlakatning barqarorligini, sobitqadam rivojlanishi va milliy xavfsizligini taʼminlash imkonini beradigan, Oʻzbekiston Respublikasining jahon xoʻjalik aloqalariga axborot, texnologiya va kommunikatsiya jihatidan kirib borishiga koʻmaklashadigan davlatlararo tuzilmalarga, shu jumladan iqtisodiy tuzilmalarga ustuvor ahamiyat beradi.

6
Oʻzbekiston Respublikasi “Oʻzbekiston Respublikasining xalqaro shartnomalari toʻgʻrisida”gi Qonunga va Oʻzbekiston Respublikasining Harbiy doktrinasiga muvofiq harbiy-siyosiy bloklarda ishtirok etmaydi. Oʻzbekiston Respublikasi har qanday davlatlararo tuzilmadan, bu tuzilma harbiy-siyosiy blokka aylantirilgan taqdirda, chiqish huquqini oʻzida saqlab qoladi.

7
Oʻzbekiston Respublikasi mintaqadagi hamda undan tashqaridagi mojarolarning oldini olish va ularni bartaraf etish maqsadida hukumatlararo va hukumatga qarashli boʻlmagan tuzilmalarning ishida faol qatnashadi.
“OʻZ-TEKSAKO” QOʻSHMA KORXONASINI TASHKIL ETISH TOʻGʻRISIDA
(resolution, 2011-11-15)

Yuqori sifatli motor moylari turlarini koʻpaytirish, ularni qadoqlash va idishlarga joylash boʻyicha yangi texnologik liniyalarni joriy qilish, yangi sanoat texnologiyalarini joriy etish, respublika ichki bozorini tovarlar bilan toʻldirish va mahsulotlarni eksport qilishni koʻpaytirish maqsadida Vazirlar Mahkamasi qaror qiladi: 2. Oʻzbekiston Respublikasi Adliya vazirligi belgilangan tartibda qoʻshma korxonaning taʼsis hujjatlarini ekspertizadan va korxonani davlat roʻyxatidan oʻtkazsin. 3. Oʻzbekiston Respublikasi Tashqi ishlar vazirligi “Oʻzbekneftgaz” korporatsiyasining buyurtmanomasiga binoan qoʻshma korxonaning xorijiy xodimlariga koʻp martalik kelish ruxsatnomalarining belgilangan tartibda berilishini taʼminlasin. 4. “Oʻzdavstandart” markazi qoʻshma korxona ishlab chiqaradigan mahsulotlarni Milliy sertifikatlash tizimi qoidalariga muvofiq sertifikatlashni taʼminlasin. 6. “Oʻz-Teksako” qoʻshma korxonasiga quyidagilar berilsin: “Oʻzneftqaytaishlash” davlat-ishlab chiqarish birlashmasi hududidagi yer uchastkasi uzoq muddatli ijara shartlari bilan. Ushbu yer uchastkasidan foydalanish huquqi qiymati oʻzbekistonlik taʼsischining qoʻshma korxona ustav fondiga ulushining bir qismi hisoblansin; qoʻshma korxona masalalari boʻyicha ishlash uchun keladigan xorijiy mutaxassislar tomonidan yashash hamda Oʻzbekiston Respublikasi hududida barcha transport turlarida yurish va chet elga borish haqini Oʻzbekiston Respublikasi fuqarolari uchun nazarda tutilgan tariflar boʻyicha toʻlash huquqi; oʻz mahsulotlarini, Oʻzbekiston Respublikasi qonunchiligining tilga oid talablari bajarilishini hisobga olgan holda, Teksako kompaniyalari jahon guruhining xalqaro amaliyotiga muvofiq idishlarga joylash huquqi. 7. Samarali ishlab chiqarish faoliyati uchun va tayyor moylash materiallariga bozor talablarini qondirish uchun zarur sharoitlar yaratish maqsadida “Oʻz-Teksako” qoʻshma korxonasiga ilovaga muvofiq huquqlar va imtiyozlar berilsin. 8. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari Q.J. Haqqulov zimmasiga yuklansin. 2. Qoʻshma korxonaga Oʻzbekiston Respublikasi ichida va uning tashqarisida istalgan bankda istalgan valyutada schyot ochish va yuritish, shuningdek milliy va xorijiy valyutada kredit olish va toʻlash huquqi berilsin. Bunda Oʻzbekiston Respublikasi hududida hisob-kitoblar milliy valyuta soʻmida amalga oshiriladi. 3. Qoʻshma korxonaga uning Oʻzbekiston Respublikasida va tashqarisida sotadigan oʻz mahsulotlariga narxlarni mustaqil belgilash huquqi berilsin, shuningdek qoʻshma korxona uning mahsulotlariga mavjud va kelgusidagi davlat buyurtmalaridan ozod qilinsin. 4. Qoʻshma korxona oʻz ustav fondi miqdorini AQSH dollarida ifodalash huquqiga egadir.
Oʻzbekiston respublikasi Oliy sudi Plenumining bir nechta qarorlari oʻz kuchini yoʻqotganligi toʻgʻrisida
(resolution, 1996-12-20)

Jinoyat qonunchiligining oʻzgarganligi sababli Oʻzbekiston Respublikasi Oliy sudi Plenumi qaror qildi: Oʻzbekiston Respublikasi Oliy sudi Plenumining 1992-yil 19-iyundagi “Militsiya xodimlari va boshqa shaxslarning jinoyatchilikka qarshi kurash hamda jamoat tartibini, fuqarolarning huquq va erkinliklarini muhofaza qilish vazifalarini bajarishlari munosabati bilan ularning hayoti, sogʻligʻi, qadr-qimmati va boshqa huquqiy manfaatlariga qilingan tajovuzlar uchun javobgarlik haqidagi qonunlarni sudlar tomonidan qoʻllanish toʻgʻrisida”gi, 1993-yil 18-noyabrdagi “Respublikadan tashqariga tovar-moddiy boyliklarni olib chiqish va Respublikaga naqd rubllarni olib kelish tartiblarini belgilovchi qonunlarni qoʻllash toʻgʻrisida”gi qarorlari oʻz kuchini yoʻqotgan deb topilsin.
TOShKENT PEDIATRIYA TIBBIYOT INSTITUTI TALABALARI OʻRTASIDAGI OʻQUV-TARBIYA IShLARIDAGI KAMChILIKLAR TOʻGʻRISIDA
(resolution, 2021-02-22)

Vazirlar Mahkamasi qaror qiladi: 1. Qayd etilsinki, Toshkent pediatriya tibbiyot institutida intizom va oʻquv-tarbiya ishlari susayib ketganligi natijasida ayrim talabalar tomonidan ogʻir jinoyat sodir etilgan. Rahbarlikni taʼminlamaganligi, oʻquv-tarbiya ishlari darajasi pasaytirib yuborilganligi uchun institut rektori A. Sulaymonov, boshqa mansabdor shaxslar Oʻzbekiston Respublikasi Sogʻliqni saqlash vazirligi tomonidan qattiq jazolanganligi va ishdan ozod qilinganligi maʼlumot uchun qabul qilinsin. 2. Oʻzbekiston Respublikasi Sogʻliqni saqlash vaziri Sh.I. Karimovga vazirlikka qarashli oliy oʻquv yurtlarda oʻquv-tarbiya ishlarini tashkil etish ustidan zarur darajada nazorat yoʻqligi koʻrsatib oʻtilsin. U oʻquv yurtlarida zarur tartib taʼminlanishi, oʻquv-tarbiya ishlarining samarali boʻlishi va talabalar oʻrtasida intizomning mustahkamlanishi, professor-oʻqituvchilar tarkibiga nisbatan talabchanlikning oshirilishi uchun shaxsan javobgar ekanligi toʻgʻrisida ogohlantirilsin. 3. Oliy va oʻrta maxsus taʼlim vazirligi, Xalq taʼlimi vazirligi, Sogʻliqni saqlash vazirligi, boshqa idoralar oʻzlariga qarashli oliy oʻquv yurtlarida talabalar oʻrtasidagi oʻquv-tarbiya ishlarining ahvolini qattiq talabchanlik bilan koʻrib chiqsinlar, kamchiliklar va nuqsonlar boʻyicha eng qattiq chora-tadbirlar koʻrsinlar, ishlarning ahvoli, ayniqsa talabalar oʻrtasidagi tarbiyaviy ishlarning ahvoli uchun rektorlar, professor-oʻqituvchilar tarkibining shaxsiy javobgarligini oshirsinlar. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.A. Azizxoʻjayev zimmasiga yuklansin.
Hukumatlararo bitimlarni tasdiqlash toʻgʻrisida
(resolution, 1996-12-13)

“Oʻzbekiston Respublikasining xalqaro shartnomalar toʻgʻrisida”gi Oʻzbekiston Respublikasi Qonunining 20-moddasiga muvofiq, Vazirlar Mahkamasi qaror qiladi: 1. Tasdiqlansin: 1996-yil 6-iyun kuni Buxarest shahrida imzolangan Oʻzbekiston Respublikasi Hukumati i bilan Ruminiya Hukumati i oʻrtasida investitsiyalarni oʻzaro ragʻbatlantirish va himoya qilish toʻgʻrisidagi Bitim; 1996-yil 6-iyun kuni Buxarest shahrida imzolangan Oʻzbekiston Respublikasi Hukumati bilan Ruminiya Hukumati i oʻrtasida ilmiy-texnikaviy hamkorlik toʻgʻrisidagi Bitim; 1996-yil 6-iyun kuni Buxarest shahrida imzolangan Oʻzbekiston Respublikasi Hukumati bilan Ruminiya Hukumati oʻrtasida havo qatnovi toʻgʻrisida Bitim; 1996-yil 6-iyun kuni Buxarest shahrida imzolangan Oʻzbekiston Respublikasi Hukumati bilan Ruminiya Respublikasi Hukumati oʻrtasida temiryoʻl transporti sohasida hamkorlik toʻgʻrisidagi Bitim; 1996-yil 19-oktabr kuni Toshkent shahrida imzolangan Oʻzbekiston Respublikasi Hukumati bilan Pokiston Islom Respublikasi Hukumati oʻrtasida giyohvand vositalar, psixotrop moddalar va ularning kimyoviy prekursorlarini qonunsiz tarqatishga qarshi kurashda hamkorlik toʻgʻrisida Bitim; 1996-yil 19-oktabr kuni Toshkent shahrida imzolangan Oʻzbekiston Respublikasi Hukumati bilan Pokiston Islom Respublikasi Hukumati oʻrtasida terrorizmga qarshi kurashish boʻyicha hamkorlik toʻgʻrisidagi Bitim; 1996-yil 14-noyabr kuni Bryussel shahrida imzolangan Oʻzbekiston Respublikasi Hukumati bilan Belgiya Qirolligi Hukumati oʻrtasida tuzilgan havo transporti toʻgʻrisidagi Bitim; 1996-yil 14-noyabr kuni Bryussel shahrida imzolangan Oʻzbekiston Respublikasi bilan Belgiya Qirolligi oʻrtasida Ikkiyoqlama soliq solinishining oldini olish hamda daromad va mol-mulk soliqlarini toʻlashdan bosh tortishni bartaraf qilish toʻgʻrisida boʻyicha Konvensiya; 1996-yil 14-noyabr kuni Bryussel shahrida imzolangan Oʻzbekiston Respublikasi, Yevropa Hamdoʻstligi, Yevropa Qoʻshma Temir Yoʻl va Yevropa Atom Energetikasi Hamdoʻstligi oʻrtasida savdo va savdo aloqalari toʻgʻrisida Oʻrta muddatli Bitim. 2. Oʻzbekiston Respublikasi Bosh vaziri oʻrinbosarlari, Tashqi ishlar vaziri mazkur shartnomalarda koʻzda tutilgan Oʻzbekiston Respublikasining majburiyatlarini oʻz vaqtida bajarilishi ustidan nazoratni taʼminlasin.
1997-YILDA PAXTA YETIShTIRISh HAJMLARI TOʻGʻRISIDA
(resolution, 2021-02-22)

Vazirlar Mahkamasi qaror qiladi: 1. “Oʻzistiqbolstat” davlat qoʻmitasi, Oʻzbekiston Respublikasi Qishloq va suv xoʻjaligi vazirligi va Oʻzbekiston Qishloq xoʻjaligi fanlari akademiyasining 1997-yilda Qoraqalpogʻiston Respublikasi va viloyatlar boʻyicha ilovaga muvofiq hajmlarda paxta yetishtirish haqidagi takliflari qabul qilinsin. 1997-yilda paxta tolasi uchun davlat xaridi uni ishlab chiqarish hajmlarining 30 foizi darajasida belgilansin. Belgilab qoʻyilsinki, davlat xaridining tasdiqlangan hajmidan ortiqcha paxta xomashyosidan ishlab chiqarilgan paxta tolasi xoʻjaliklar ixtiyorida qoladi va paxta tayyorlash topshiriqlari bajarilgan taqdirda ular tomonidan erkin narxlarda sotiladi. 2. Oʻzbekiston Respublikasi Moliya vazirligi Qishloq va suv xoʻjaligi vazirligi hamda Oʻzbekiston Qishloq xoʻjaligi fanlari akademiyasi bilan birgalikda paxta tolasiga jahon bozori konyunkturasini hisobga olgan holda 1997-yilgi hosil paxtasining xarid narxlari yuzasidan 1997-yil 1-iyulgacha takliflar kiritsin. 3. “Oʻzdavpaxtasanoatsotish” uyushmasi Qoraqalpogʻiston Respublikasi Vazirlar Kengashi va viloyatlar hokimliklari bilan birgalikda 1997-yil 1-fevralgacha paxta xarid qilish yuzasidan xoʻjaliklar bilan shartnomalar tuzilishini, xoʻjaliklarga 1996-yil hosili xarid narxlarining kamida 30 foizi miqdorida avans toʻlanishini taʼminlasin. 1997-yil paxta hosili uchun belgilangan xarid narxlaridan kelib chiqqan holda iyul-avgust oylarida qoʻshimcha avans berishni nazarda tutsin. Pul-kredit siyosati boʻyicha respublika komissiyasi xarid qilinadigan paxtaga avans toʻlash uchun zarur kredit resurslarini, shu jumladan 1995-1996-yillarda ushbu maqsadlar uchun ajratilgan kreditlarni toʻlash hisobiga izlab topsin. 4. Qishloq va suv xoʻjaligi vazirligi Qoraqalpogʻiston Respublikasi Vazirlar Kengashi va viloyatlar hokimliklari bilan birgalikda 1997-yil hosili uchun respublika mintaqalari boʻyicha gʻoʻzaning seleksiya navlarini joylashtirish yuzasidan ikki hafta muddatda taklif kiritsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari Q.Gʻ. Obidov zimmasiga yuklansin.
XORIJIY SARMOYALAR IShTIROKIDAGI KORXONALARNI RIVOJLANTIRIShNI VA ULARNING SARMOYA BILAN BOGʻLIQ FAOLIYATINI RAGʻBATLANTIRIShNING QOʻShIMChA ChORA-TADBIRLARI TOʻGʻRISIDA
(decree, 2020-09-28)

Xorijiy sarmoyalar ishtirokidagi ishlab chiqarish korxonalarini rivojlantirishni, ularning sarmoya bilan bogʻliq faoliyatini kuchaytirishni, yuqori malakali ishchilar va mutaxassislarni jalb etishni ragʻbatlantirish maqsadida: 2. Xorijiy sarmoyalar ishtirokidagi ishlab chiqarish korxonalari uchun ish haqiga sarflanadigan mablagʻlarni davlat yoʻli bilan boshqarishning amaldagi tartibi 1997-yil 1-yanvardan bekor qilinsin. 3. Oʻzbekiston Respublikasi Adliya vazirligi, Moliya vazirligi, Markaziy banki bir hafta muddatda amaldagi qonunlar va meʼyoriy hujjatlarga mazkur Farmon asosida tegishli oʻzgartish va qoʻshimchalar kiritish toʻgʻrisida takliflarni tayyorlasin. 4. Ushbu Farmonning ijrosini nazorat qilish Oʻzbekiston Respublikasi Bosh vazirining oʻrinbosari B. Hamidov va Oʻzbekiston Respublikasi Markaziy banki raisi F. Mullajonovga yuklansin.
KORXONALARNING BANKROTLIGI TOʻGʻRISIDAGI QONUNChILIKNI AMALGA OShIRISh ChORA-TADBIRLARI HAQIDA
(decree, 2005-11-06)

Oʻzbekiston Respublikasining “Bankrotlik toʻgʻrisida”gi Qonunini amalga oshirish uchun tashkiliy-huquqiy va iqtisodiy shart-sharoitlarni taʼminlash, korxonalar bankrotligining oldini olishga, iqtisodiy nochor korxonalarga nisbatan bankrotlik va sudgacha sanatsiyalash tartib-qoidalarini amalga oshirishga qaratilgan chora-tadbirlarni muvofiqlashtirish, shuningdek kreditorlar hamda aksiyadorlarning manfaatlari va mulkiy huquqlarini himoya qilish maqsadida: 2. Hukumat komissiyasi zimmasiga quyidagi vazifalar yuklansin: korxonalarning moliyaviy ahvolini mustahkamlashga va ular bankrot boʻlishining oldini olishga qaratilgan davlat siyosatini oʻtkazish; ustav jamgʻarmasida davlat ulushi bor, va (yoki) pul majburiyatlari boʻyicha Oʻzbekiston Respublikasi oldida qarzdor boʻlgan iqtisodiy nochor xoʻjalik yurituvchi subyektlar boʻyicha qarorlar qabul qilib, bankrotlik tartib-qoidasini joriy etish haqidagi takliflarni xoʻjalik sudiga kiritish; bankrotlikka olib kelgan gʻayriqonuniy xatti-harakatlarni sodir etgan shaxslarning javobgarligini koʻrib chiqish va shunga oid qarorlar qabul qilish; qarzdor korxonaga nisbatan sanatsiyani oʻtkazishning asosiy prinsiplari va tartibini, vakil qilingan organlar va tashkilotlarni uni oʻtkazishda qatnashish shartlarini tasdiqlash; korxonalarni sanatsiyalashga yoʻnaltiriladigan mablagʻlardan maqsadli va samarali foydalanilishi ustidan nazoratni amalga oshirish; ustav jamgʻarmasida davlat ulushi boʻlgan korxonalar bankrotligi tartib-qoidalari amalga oshirilishini nazorat qilish; ustav jamgʻarmasida davlat ulushi boʻlgan iqtisodiy nochor korxonalarning ishlab chiqarish quvvatlarini maʼlum muddatga toʻxtatib qoʻyish haqida qaror qabul qilish, bu qaror keyinchalik Vazirlar Mahkamasining qarori yoki farmoyishi bilan tasdiqlanishi shart. 10. Oʻzbekiston Respublikasining Adliya vazirligi tegishli vazirliklar va idoralar bilan birgalikda bir oy muddat ichida: korxonalarni bankrotlikka olib kelgan korxona rahbarlarining maʼmuriy-jinoiy javobgarligini oshirish toʻgʻrisidagi; hozir amalda boʻlgan qonun hujjatlarini ushbu Farmonga muvofiq holga keltirish haqidagi takliflarni kiritsin. 11. Oʻzbekiston Respublikasining Vazirlar Mahkamasi bir hafta muddatda mazkur Farmonni roʻyobga chiqarish yuzasidan qaror qabul qilsin.
TOVARLARNING AYRIM TURLARIGA IMPORT BOJ POShLINALARI STAVKALARINI OʻZGARTIRISh TOʻGʻRISIDA
(resolution, 1997-10-10)

Isteʼmol tovarlari importini tartibga solish hamda vatanimiz tovar ishlab chiqaruvchilari manfaatlarini himoya qilishni taʼminlash maqsadida Vazirlar Mahkamasi qaror qiladi: 1. 1997-yil 1-yanvardan boshlab ilovaga muvofiq isteʼmol tovarlarining ayrim turlariga import boj poshlinalarining yangi stavkalari joriy etilsin. 2. Mazkur qarorga ilovaga muvofiq Vazirlar Mahkamasining “Tashqi iqtisodiy faoliyati tartibga solish mexanizmini takomillashtirish chora-tadbirlari toʻgʻrisida” 1996-yil 20-martdagi 114-son qaroriga 2-ilovaga va Vazirlar Mahkamasining “Oʻzbekiston Respublikasiga tovar import qilishni oqilona tashkil etish chora-tadbirlari toʻgʻrisida” 1996-yil 1-oktabrdagi 342-son qaroriga 1-ilovaga oʻzgartirishlar kiritilsin. 3. Oʻzbekiston Respublikasi Moliya vazirligi Tashqi iqtisodiy aloqalar vazirligi bilan birgalikda aksiz soligʻi solinadigan mahsulotlar roʻyxatini kengaytirish va aksiz soligʻi stavkalarini oʻzgartirish yuzasidan takliflarni ikki hafta muddatda koʻrib chiqish uchun taqdim etsin. 4. Oʻzbekiston Respublikasi Tashqi iqtisodiy aloqalar vazirligi “Oʻzistiqbolstat” davlat qoʻmitasi, Davlat soliq qoʻmitasi va Moliya vazirligi bilan birgalikda 1997-yilning I choragi yakunlari boʻyicha importni tartibga solish tizimini yanada takomillashtirish va vatanimiz tovar ishlab chiqaruvchilarini himoya qilish toʻgʻrisida takliflar tayyorlasin va koʻrib chiqish uchun Vazirlar Mahkamasiga kiritsin. 5. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ.T. Sultonov zimmasiga yuklansin.
BOLALI OILALARNI DAVLAT TOMONIDAN QOʻLLAB-QUVVATLAShNI YaNADA KUChAYTIRISh TOʻGʻRISIDA
(decree, 2021-04-30)

Bolali oilalarga ijtimoiy yordam aniq berilishini kuchaytirish, aholini ijtimoiy muhofaza qilish borasidagi chora-tadbirlarni roʻyobga chiqarishda fuqarolarning oʻzini oʻzi boshqarish organlari roli va masʼuliyatini oshirish maqsadida: 1.14 yoshgacha voyaga yetmagan bolalari boʻlgan oilalarga har oylik nafaqalarni shunday nafaqaga muhtoj oilalargagina berish va uni fuqarolarning oʻzini oʻzi boshqarish organlari tomonidan toʻlash toʻgʻrisida fuqarolarning oʻzini oʻzi boshqarish organlari (shaharchalar, qishloqlar, ovullar, mahallalar fuqarolari yigʻinlari)ning takliflari qabul qilinsin. 2. Belgilab qoʻyilsinki, 14 yoshgacha voyaga yetmagan bolalari boʻlgan oilalarga har oylik nafaqalar fuqarolarning oʻzini oʻzi boshqarish organlari (shaharchalar, qishloqlar, ovullar, mahallalar fuqarolarining yigʻinlari) tomonidan oilalarning shunday nafaqaga muhtojligi hisobga olingan holda tayinlanadi va toʻlanadi. 14 yoshgacha voyaga yetmagan bolalari boʻlgan oilalarga har oylik nafaqalar berish toʻgʻrisidagi qarorni qabul qilish chogʻida ijtimoiy adolat tamoyillariga ogʻishmay rioya etish, keng oshkoralik va ochiqlikni taʼminlash, budjet mablagʻlaridan maqsadli va samarali foydalanishga erishish majburiy shartlar deb hisoblansin. 3. Fuqarolarning oʻzini oʻzi boshqarish barcha organlarida yuridik shaxs huquqiga ega boʻlgan maxsus jamgʻarmalar tashkil qilsin, ularning mablagʻlari bolali muhtoj oilalarga nafaqa toʻlash uchun sarflansin. Shu maqsadda: Oʻzbekiston Respublikasining Xalq banki 1996-yilning 31-dekabriga qadar fuqarolarning oʻzini oʻzi boshqarish organlariga yuridik shaxs huquqi bilan “Bolalar nafaqalari” maxsus hisobvaraqlari (ilova hisobvaraqlari)ni ochsin. Oʻzbekiston Respublikasi Moliya vazirligi 1997-yilgi budjetni belgilash chogʻida ushbu nafaqaga muhtoj oilalarning haqiqiy ehtiyojlarini hisobga olgan holda bolali oilalarga nafaqalar toʻlash uchun zarur mablagʻlarni koʻzda tutsin. 4. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, vazirliklar, idoralar, uyushmalar, konsernlar, korporatsiyalar, korxonalar va tashkilotlar, xayriya jamgʻarmalari hamda tadbirkorlik tuzilmalari mavjud imkoniyatlarga muvofiq oʻz mablagʻlari hisobidan bolali oilalarga har tomonlama qoʻshimcha ijtimoiy yordam bersinlar. 5. Vazirlar Mahkamasi oʻn kun muddatda mazkur Farmonni amalga oshirish yuzasidan qaror qabul qilib, unda 16 yoshgacha bolalari boʻlgan oilalarga nafaqa tayinlash va toʻlash tartibi oʻrnatilishini koʻzda tutsin. 6. Ommaviy axborot vositalari bolali oilalarga nafaqa tayinlash va toʻlash tartibi toʻgʻrisida tushuntirish ishlarini faol suratda olib borsinlar, aholining ijtimoiy muhofazasini taʼminlash borasida fuqarolarning oʻzini oʻzi boshqarish organlari faoliyati toʻgʻrisida jamoatchilikni keng koʻlamda xabardor qilib tursinlar. 7. Oʻzbekiston Respublikasi Prezidentining 1996-yil 4-martdagi PF-1383-son Farmoni 1997-yilning 1-yanvaridan oʻz kuchini yoʻqotgan deb hisoblansin (2-band bundan mustasno).
BUDJETGA TOʻLOVLAR MEXANIZMINI TAKOMILLAShTIRISh VA TOʻLOV INTIZOMINI MUSTAHKAMLASh ChORA-TADBIRLARI TOʻGʻRISIDA
(resolution, 2021-02-22)

Soliqlar va majburiy toʻlovlarning budjetga va budjetdan tashqari fondlarga oʻz vaqtida tushishi mexanizmini takomillashtirish, muddatida toʻlanmagan soliqlar va boshqa toʻlovlarni qisqartirish, soliq toʻlashdan bosh tortishlarning oldini olish hisobiga soliqlar yigʻilishini oshirish, soliq va toʻlov intizomini mustahkamlash maqsadida Vazirlar Mahkamasi qaror qiladi: 5. Oʻzbekiston Respublikasi Moliya vazirligi: respublika budjeti va mahalliy budjetlar oʻrtasidagi oʻzaro hisob-kitoblarni aniqlashtirishda oʻzaro hisob-kitoblar boʻyicha berilishi kerak boʻlgan subvensiya yoki mablagʻlarni Hukumat komissiyasi tomonidan belgilangan muddatda toʻlanmagan soliqlar va boshqa toʻlovlarni qisqartirish boʻyicha oylik topshiriqning bajarilmagan summasiga kamaytirsin; respublika budjeti daromadlari va xarajatlari boʻyicha pul oʻtkazilishining Vaqtinchalik tartibini bir hafta muddatda tasdiqlasin. 8. Oʻzbekiston Respublikasi Davlat soliq qoʻmitasi barcha hududiy soliq organlarida muddatida toʻlanmagan soliqlar va toʻlovlarni undirish hamda soliqlar va budjetga toʻlovlar boʻyicha qarzlarni qarzdor korxonaning mol-mulkidan undirish boʻyicha mustaqil boʻlinmalarni xodimlarning tasdiqlangan cheklangan soni doirasida tashkil etsin. 9. Soliq toʻlashdan bosh tortish uchun foydalaniladigan gʻayriqonuniy naqd pul muomalasini qisqartirish maqsadida respublika soliq organlari yuridik shaxslar, shuningdek yuridik shaxs boʻlmagan holda tadbirkorlik faoliyati bilan shugʻullanuvchi yuridik va jismoniy shaxslar oʻrtasida naqd pul mablagʻlari bilan hisob-kitob qilish hollari aniqlanganda (mahsulotni tashish boʻyicha transport xizmati koʻrsatish ham shu jumlaga kiradi), amaldagi qonun hujjatlari bilan ruxsat berilgan hollar bundan istisno, ham xaridor, ham sotuvchi toʻgʻrisidagi ishni har ikkala tomonga jarima sanksiyalarini qoʻllagan holda huquqni muhofaza qilish organlariga oshirsinlar. 11. Oʻzbekiston Respublikasi Moliya vazirligi Davlat soliq qoʻmitasi bilan birgalikda oʻn kun muddatda soliq organlari xodimlarini moddiy ragʻbatlantirishning amaldagi tizimini takomillashtirsin va koʻrib chiqish uchun Vazirlar Mahkamasiga kiritsin. 12. Vazirlar Mahkamasining “Bankrotlik toʻgʻrisida” Oʻzbekiston Respublikasi Qonunini amalga oshirish chora-tadbirlari haqida” 1995-yil 17-iyuldagi 273-son qarori oʻz kuchini yoʻqotgan deb hisoblansin. 13. Oʻzbekiston Respublikasi Adliya vazirligi manfaatdor vazirliklar va idoralar bilan birgalikda bir oy muddatda mazkur qarordan kelib chiqqan holda amaldagi qonun hujjatlari va normativ hujjatlarga oʻzgartirishlar va qoʻshimchalar kiritish toʻgʻrisidagi taklifni Vazirlar Mahkamasiga kiritsin. 14. Mazkur qarorning bajarilishini nazorat qilish Bosh vazirning oʻrinbosari B.S. Hamidov va Markaziy bank raisi F.M. Mullajonov zimmasiga yuklansin.